b'\n_START_ARTICLE_\nJosef Benedict Withalm\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de, po katerem je bil poimenovan, je bil dvorni tesar cesarja Jo\xc5\xbeefa II. in ga je vpeljal v svojo obrt. Poleg tega je kon\xc4\x8dal \xc5\xa1tudij na Visoki gradbeni \xc5\xa1oli na Dunaju in opravil \xc5\xa1tudijsko potovanje po Italiji in Nem\xc4\x8diji. Leta 1812 se je pridru\xc5\xbeil Napoleonovim enotam v napadu na Rusijo, kjer se je v bojih izkazal in bil odlikovan z legijo \xc4\x8dasti. \xc5\xbde naslednje leto (1813) pa se je med umikom francoske vojske vrnil nazaj v Gradec in prevzel o\xc4\x8detovo obrt. Leta 1817 je postal stavbni mojster v Gradcu, pri \xc4\x8demer je postal znan po dobri izvedbi del in inovativnosti: tako je izumil sistem odvajanja vonjav iz strani\xc5\xa1\xc4\x8d ter tlakovanje cest s hrastovimi kockami._NEWLINE_Na podlagi izku\xc5\xa1enj tako iz voja\xc5\xa1ke kot gradbene kariere je sprva v Gradcu zgradil Withalmov Kolizej, nato pa \xc5\xa1e v Ljubljani. \xc5\xa0e ve\xc4\x8dji mejnik v \xc5\xa1tajerski arhitekturno-gradbeni zgodovini pa je postavil leta 1846, ko je pri\xc4\x8del v Gradcu z gradnjo \xc5\xbdelezne hi\xc5\xa1e, enega prvih primerov lito\xc5\xbeelezne gradnje v Evropi._NEWLINE_Poleg tega, da je bil iznajdljiv in dober poslovne\xc5\xbe, pa se je posvetil tudi filantropiji: financirje \xc5\xa1olanje revnih otrok, pomagal v \xc4\x8dasu epidemij, ohranil nizke cene,..._NEWLINE_12. avgusta 1850 je bil zaradi zaslug pri razvoju mesta (S postavitvijo va\xc5\xa1ega sijajnega Kolizeja, ki je mestu Ljubljani v okras, ste prebivalcem dokazali neprecenljivo dobroto, z njimodre\xc5\xa1ilimesto voja\xc5\xa1kih nastanitev in obvarovali pred \xc5\xa1irjenjemnalezljivih bolezni (...)) razgla\xc5\xa1en za \xc4\x8dastnega me\xc5\xa1\xc4\x8dana Ljubljane.'